Irvinestown

Irvinestown (irsk: Baile an Irbhinigh) er en landsby i Fermanagh i Nord-Irland. Den ble grunnlagt i 1618 av Gerard Lowther, og het opprinnelig Lowtherstown. Senere ble området overdratt til Irvine-slekten fra Dumfries, og navnet ble da endret. 

Den mest fremtredende bygningen er en ødelagt kirke fra det 18. århundre. I nærheten av Irvingestown finner man Necarne Castle, hvor det er opprettet en rideskole. 

Hvert år avholdes Lady of the Lake Festival, en ti dager lang festival som begynner på fredagen etter 12. juli. Dette er den største festivalen som omfatter alle befolkningsgrupper i Nord-Irland. Festivalen har navn etter en mytisk figur som skal ha åpenbart seg glidende over vannet på Lough Erne, en kvinne i blå kjole med en blomsterbukett i hendene. Hun sies å være et varsel om gode tider. 

Castle Archdale Country Park ligger ved Lough Erne. Naturparken har gang- og sykkelstier, hageanlegg, en campingplass, serveringssted og en marina, samt andre tilbud.

 Eksterne lenker 



Kategori:Landsbyer i Fermanagh
Kategori:Bosetninger etablert i 1618
Kategori:1618 i Europa